Deutsche Presse-Agentur
Store norske leksikon,Samfunn,Medier,Nyhetsbyråer
Deutsche Presse-Agentur er et tysk nyhetsbyrå som ble opprettet i 1949 og er eid av tyske presseforetak og kringkastingsselskaper. Hovedsetet er i Hamburg.
Byrået utviklet seg til å bli Tysklands største og et av de ledende nasjonale nyhets- og billedbyråer i Europa med et omfattende internasjonalt korrespondentnett. Byrået selger sine tjenester ikke bare til tysk presse og kringkasting, men også til en rekke andre nyhets- og billedbyråer i og utenfor Europa, blant dem NTB.Deutsche Presse-Agentur ble opprettet som avløser for nyhetsbyråene som de tre vestlige okkupasjonsmaktene i Tyskland opprettet i sine soner i 1945 (se delingen av Tyskland) – Deutsche Nachrichten-Agentur (Dena) i den amerikanske okkupasjonssonen, Deutscher Presse-Dienst (DPD) i den britiske og Süd-deutsche Nachrichten-Agentur (Sudena) i den franske. Les mer i Store norske leksikon massemedier i Tyskland